****

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA CERNA

**OPĆINSKI NAČELNIK**

KLASA: 400-02/21-01/1

URBROJ: 2212/04-01-21/1

U Cerni, 20.01.2021.

Na temelju članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15) i članka 44. Statuta Općine Cerna („Službeni vjesnik“ Vukovarsko-srijemske županije, br. 13/09, 2/13, 24/14 i 8/18) načelnik Općine Cerna objavljuje

**JAVNI POZIV ZA PRIJAVU PROJEKATA**

**UDRUGA IZ PODRUČJA UDRUGA GRAĐANA ZA 2021. GODINU**

1. Općina Cerna poziva udruge sa područja Općine Cerna da se prijave za financijsku podršku projektima.
2. Udruge sukladno ovom Pozivu mogu prijaviti projekte za sljedeća prioritetna područja:
3. unaprjeđenje kvalitete života osoba s invaliditetom
4. promicanje zdravog načina života i zaštite zdravlja
5. rada s djecom i mladima
6. skrb o starijim osobama
7. promicanje zaštite ljudskih prava i sloboda
8. sudionici Drugog svjetskog rata i civilni invalidi rata
9. zaštita potrošača
10. zaštita okoliša i prirode
11. zaštita i uzgoj životinja
12. očuvanje tradicije i običaja, baština i razvoj svijesti o kulturno-etnografskom blagu ovog kraja
13. rad stručnih udruga
14. rad s hrvatskim braniteljima iz domovinskog rata i članovima njihovih obitelji.
15. Ukupno planirana vrijednost Javnog poziva je **60.000,00 kuna.**

Najmanji iznos financijskih sredstava koji se može prijaviti i ugovoriti po pojedinom projektu je 1.000,00 kuna, a najveći iznos po pojedinom projektu je 15.000,00 kuna.

**Način plaćanja:**

Projekti za koje su odobrena financijska sredstva do 15.000,00 kuna, a provode se do kraja godine, nakon potpisivanja ugovora sredstva će biti doznačena ovisno o raspoloživosti proračunskih sredstava, odnosno o dinamici punjenja proračuna, a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju zahtjeva za isplatu.

1. Rok za podnošenje prijedloga projekata je do **20. veljače 2021. godine.**
2. Svaka udruga može prijaviti i ugovoriti najviše jedan projekta u okviru ovog Javnog poziva na razdoblje provedbe do 12 mjeseci.

Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Općini Cerna te svim drugim davateljima financijskih sredstava iz javnih izvora.

1. Kako se može ostvariti prednost u financiranju projekta i tko nema pravo prijave na ovaj Javni poziv detaljno je opisano u Uputama za prijavitelje na Javni poziv za prijavu projekata iz područja udruga građana za 2021. godinu.
2. Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Cerna (www.cerna.hr).

Dokumentaciju treba poslati preporučeno poštom, putem dostavljača ili osobno na sljedeću adresu:

OPĆINA CERNA

Šetalište dr. F. Tuđmana 2

32272 CERNA

Za Javni poziv za prijavu projekata udruga iz područja udruga građana

za 2021. godinu – NE OTVARATI

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao detaljno su opisani u Uputama za prijavitelje na Javni poziv za prijavu projekata udruga iz područja udruga građana za 2021. godinu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

1. Sva pitanja vezana uz ovaj Javni poziv mogu se postaviti pismenim putem.

**NAČELNIK**

**Goran Begović**

**Prilog:**

- Upute za prijavitelje (A5)

- Obrazac opisa projekta (B1)

- Obrazac proračuna projekta (B2)

- Izjava o nepostojanju dvostrukog financiranja (B3)

- Izjava o partnerstvu (B4)

- Kontrolna lista